# Toinen sävelmäsarja

I Johdanto

1. Alkuvirsi

Virren sijasta voidaan käyttää psalmia, kuorolaulua tai soitinmusiikkia.

Psalmissa on suositeltavaa käyttää kertosäkeistä toteutustapaa (ks. päivän psalmi, kohta 5).

Alkumusiikin aikana voivat palvelutehtävissä toimivat saapua kuoriin ristikulkueena. Tällöin seurakunta seisoo.

2. Alkusiunaus

Siunaus ja vuorotervehdys voidaan laulaa tai lausua.

Siunaus



0201alku



0202amen

Vuorotervehdys



0203vuor



0204vuor

3. Johdantosanat

Johdantosanat voidaan laatia vapaasti. Niissä otetaan huomioon päivän ja sen jumalanpalveluksen erityisluonne.

Jos johdantosanoja seuraa yhteinen rippi, niiden tulee johdattaa synnintunnustukseen.

Esimerkkejä johdantosanoiksi s. 179.

4. Yhteinen rippi

Yhteinen rippi voidaan siirtää saarnan (kohta 15) jälkeen.

Synnintunnustus

Synnintunnustus voidaan lukea yhteen ääneen. Sen ajaksi voidaan polvistua. Synnintunnustus on mahdollista jaksottaa rukouslau­seella, -laululla tai hiljaisuudella. Synnintunnustukseen voi sisältyä hiljaista rukousta, johon kehotetaan esimerkiksi: Kuule myös hiljainen anteeksipyyntöni.

Synnintunnustuksena voidaan käyttää myös virttä (s. 190).

Synnintunnustukset s. 184 (virsikirjan jumalanpalvelusliitteessä nrot 700–714).

Synninpäästö

Synninpäästön aamen voidaan laulaa tai lausua.

Synninpäästöt s. 190.

– synninpäästö



0202amen

Kiitosrukous

Kiitosrukous voidaan lukea yhteen ääneen.

Kiitosrukoukset s. 192 (virsikirjan jumalanpalvelusliitteessä nrot 715–717).

– rukous

**S** Aamen.

5. Päivän psalmi

Päivän psalmi (ks. Evankeliumikirja) voidaan laulaa tai lukea.

Mikäli alkuvirren (kohta 1) sijasta on käytetty psalmia, jätetään tämä kohta pois.

Psalmi voidaan toteuttaa antifonisesti (vuorokuoroisesti), responsorisesti (kertosäkeisesti) tai psalmimotettina. Sekä antifoni/kertosäe että psalmisävelmä voidaan laatia myös vapaasti. Psalmisävelmiä s. 381. Psalmin kertosäkeitä s. 391 (virsikirjan jumalanpalvelusliitteessä nrot 761–790).

6. Herra, armahda (Kyrie)

Vaihtoehto A

Kyrie-litania

Kyrie-litania voidaan laulaa tai lukea.

Seurakunnan osuutena voi olla myös vaihtoehdon B mukainen Herra, armahda -laulu jaksotettuna: Herra, armahda meitä. – Kristus, armahda meitä. – Herra, armahda meitä.

Kyrie-litaniat s. 193. Litaniasävelmät s. 405.

**E** Herra Jumala, taivaallinen Isämme.

Sinä olet meidät luonut ja sinun me olemme.

Kuule lastesi rukous.



0211herr

tai



0212herr



0213kris

**E** Herramme Jeesus Kristus, syntiemme sovittaja.

Sinä olet kuolleista noussut.

Ole meidän keskellämme.

– rukouslause

**E** Lohduttaja, Pyhä Henki,

sinä ilon oikea lähde.

Avaa sydämemme kiittämään sinua.

– rukouslause

Vaihtoehto B

Herra, armahda



0214kyri



0215kyri



0216kyri

tai



0217kyri



0218kyri



0219kyri

\*7. Kunnia (Gloria)   
ja kiitosvirsi Pyhälle Kolminaisuudelle

Kunnia ja kiitosvirsi jätetään pois paastonaikana (tuhkakeskiviikosta lähtien) ja adventtiaikana (1. adventtisunnuntain jälkeisestä maanantaista lähtien).

Kunnia



0221glor



0222glor



0223glor

Kiitosvirsi

Kiitosvirtenä voidaan käyttää seuraavia Pyhälle Kolminaisuudelle omistettuja virsiä: 126, 128: 2–4, 129–133, 135, 277: 5, 328, 334: 1, 5–8. Vaihtoehtoisia kiitosvirsiä s. 200 (virsikirjan jumalanpalvelusliitteessä nrot 726–730).

Laudamus soveltuu erityisesti juhlapyhien kiitosvirreksi. Esilaulajan/esilaulajaryhmän sävelmät s. 413.

Laudamus



0224laud



0225laud

**E** Me tuomme sinulle kiitoksen

suuren kunniasi tähden.

Herra Jumala, taivaallinen kuningas,

Jumala, Isä, Kaikkivaltias!

[**S** Me kiitämme, me kunnioitamme,

me palvomme ja ylistämme sinua.]

**E** Herra, Jumalan ainoa Poika, Jeesus Kristus.

Herra Jumala, Jumalan Karitsa, Isän Poika,

joka kannat maailman synnin,

armahda meitä,

joka kannat maailman synnin,

ota vastaan rukouksemme,

joka istut Isän oikealla puolella,

armahda meitä.

[**S** Me kiitämme, me kunnioitamme,

me palvomme ja ylistämme sinua.]

**E** Sinä yksin olet pyhä,

sinä yksin olet Herra,

sinä yksin olet korkein,

Jeesus Kristus,

Pyhän Hengen kanssa

Isän Jumalan kunniassa.



0226amen

8. Päivän rukous

Rukouskehotus, rukous ja seurakunnan aamen voidaan laulaa tai lausua. Rukouskehotusta voi seurata lyhyt hiljainen rukous. Rukouksen sävelmät s. 417.

Jos yhteinen esirukous on kohdassa 6 (Herra, armahda), se voidaan päättää päivän rukoukseen.



0231pruk

– rukous



0232amen

II Sana

9. Ensimmäinen lukukappale

Lukija ilmoittaa raamatunkohdan. Seurakunta kuuntelee istuen.

Lukukappale tai sen osa voidaan laulaa (kantilloiden tai tekstimotettina).

Vastaussanat voidaan lausua tai laulaa (sävelmät s. 419).

– lukukappale

[**E** Tämä on Jumalan sana.

**S** Jumalalle kiitos.]

10. Vastaus

Vastauksena voi olla psalmi, virsi, laulu, soitinmusiikkia tai hiljaista mietiskelyä.

11. Toinen lukukappale

Lukija ilmoittaa raamatunkohdan. Seurakunta kuuntelee istuen.

Lukukappale tai sen osa voidaan laulaa (kantilloiden tai tekstimotettina).

Vastaussanat voidaan lausua tai laulaa (sävelmät s. 419).

– lukukappale

[**E** Tämä on Jumalan sana.

**S** Jumalalle kiitos.]

12. Päivän virsi eli graduaali (Graduale)

\*13. Evankeliumi

Evankeliumi ilmoitetaan sanomalla esimerkiksi: Nouskaamme kuulemaan pyhää evankeliumia.

Evankeliumin lukemisen edellä ja/tai sen jälkeen voidaan laulaa halleluja. Evankeliumia edeltävään hallelujalauluun voidaan liittää hallelujasäe (ks. Evankeliumikirja). Hallelujalaulun ja hallelujasäkeen sävelmiä s. 421.

Halleluja jätetään pois paastonaikana tuhkakeskiviikosta lähtien. Tällöin hallelujalaulun sijasta voidaan käyttää psalmilausetta (ks. Evankeliumikirja). Psalmilauseen sävelmät s. 426.

Evankeliumi tai sen osa voidaan laulaa (kantilloiden tai evankeliumimotettina).

Vastaussanat voidaan lausua tai laulaa (sävelmät s. 420).

– evankeliumi

[**L/E** Tämä on pyhä evankeliumi.

**S** Ylistys sinulle, Kristus.]

14. Virsi

Virren sijasta voi olla muuta musiikkia.

15. Saarna

Saarna pidetään vuorossa olevan vuosikerran evankeliumista tai jommastakummasta lukukappaleesta.

Jos saarnan jälkeen tulee yhteinen rippi (kohta 4), lausutaan uskontunnustus synninpäästön jälkeen. Ennen yhteistä rippiä voi olla virsi tai muuta rippiin johdattavaa musiikkia.

\*16. Uskontunnustus (Credo)

Uskontunnustus lausutaan yhteen ääneen.

Uskontunnustuksena voidaan käyttää myös virttä 167 tai 171. Tällöin virsi (kohta 17) jätetään pois. Vaihtoehtoisia uskontunnustuslauluja s. 204 (virsikirjan jumalanpalvelusliitteessä nrot 731–734).

17. Virsi

Virren sijasta voi olla muuta musiikkia.

18. Yhteinen esirukous

Yhteinen esirukous voidaan siirtää kohdan 6 (Herra, armahda) yhteyteen. Tällöin se jaksotetaan Herra, armahda -lauseella (Kyrie-litania).

Yhteinen esirukous voidaan valmistella yhdessä seurakuntalaisten kanssa. Esirukouksen sisällöstä ks. s. 8. Rukous on mahdollista jaksottaa rukouslauseella, -laululla tai hiljaisuudella.

Yhteisiä esirukouksia s. 206 ja esirukousaiheita s. 229. Paastonaikana tuhkakeskiviikosta lähtien voidaan käyttää litaniaa (s. 221, virsikirjan jumalanpalvelusliitteessä nro 719) tai Trishagion-rukousta (s. 218, virsikirjan jumalanpalvelusliitteessä nro 718).

Rukouskehotus ja seurakunnan aamen voidaan laulaa tai lausua.

Esirukouksen yhteydessä tai ennen sitä ilmoitetaan kastetut, kuulutetut tai avioliiton solmineet ja kuolleet. Ilmoituksiin voidaan liittää musiikkia ja/tai symbolista toimintaa (esim. kynttilöiden sytytys). Ilmoituksiin liittyvät rukoukset s. 229.



0241eruk

– rukous



0232amen

III Ehtoollinen

19. Uhrivirsi eli offertorio (Offertorium)

Virren aikana kootaan kolehti ja katetaan ehtoollispöytä. Kolehdin kohde ilmoitetaan ennen virttä. Virren sijasta voi olla kuorolaulu tai soitinmusiikkia. Kolehti voidaan siunata (s. 246).

20. Ehtoollisrukous (Eukaristinen rukous)

Vuorolaulu



0151ehru



0152ehru



0153ehru



0154ehru



0155ehru



0156ehru

Prefaatio

Prefaatio voidaan laulaa tai lukea. Prefaation sävelmä s. 247.

Prefaation alku

**L** Totisesti on oikein ja arvollista, että me kiitämme sinua aina ja kaikkialla,

pyhä Herra, kaikkivaltias Isä, iankaikkinen Jumala,

Jeesuksen Kristuksen, meidän Herramme kautta.

Prefaation päätös (yleinen)

Kirkkovuoden ajankohdan mukaan vaihtuvat prefaation päätökset s. 248.

Hän on kärsinyt kuoleman meidän puolestamme

ja ylösnousemisellaan avannut meille tien ikuiseen elämään.

Me kiitämme sinua tästä taivaan lahjasta

ja laulamme sinulle ylistystä enkelien ja kaikkien pyhien kanssa:

tai

Hänet sinä olet antanut kuolemaan ja herättänyt kuolleista,

että me pelastuisimme synnin ja kuoleman vallasta

ja saisimme iankaikkisen elämän.

Me kiitämme sinua tästä taivaan lahjasta

ja laulamme sinulle ylistystä enkelien ja kaikkien pyhien kanssa:

\*Pyhä (Sanctus)


Seurakunta voi seisoa Pyhä-hymnistä Jumalan Karitsa -hymniin.



0261sanc




0262sanc



0263sanc



0264sanc



0265sanc

Rukous ja asetussanat

Rukous ja asetussanat (s. 24) voidaan myös laulaa.

– rukousjakso

– asetussanat (sävelmät s. 258)

– rukousjakso, jonka jälkeen seurakunta voi laulaa:



0171meju



0172meju



0173meju

– rukousjakso

– päätösylistys (sävelmä s. 260)

Hänen kauttaan, hänen kanssaan ja hänessä

kuuluu sinulle, kaikkivaltias Isä,

Pyhän Hengen yhteydessä

kunnia ja kirkkaus aina ja ikuisesti.



0102amen

21. Isä meidän (Pater noster)

Herran rukous lausutaan yhteen ääneen. Se voidaan myös laulaa (sävelmät s. 453, virsikirjan jumalanpalvelusliitteessä nro 805).

Herran rukouksen ekumeenista sanamuotoa (s. 262) voidaan käyttää ekumeenisissa tilaisuuksissa.

22. Herran rauha (Pax)

Vuorolaulun jälkeen seurakuntalaisia voidaan kehottaa rauhan toivottamiseen. Tällöin seurakuntalaiset tervehtivät toisiaan ja lausuvat esimerkiksi: Kristuksen rauhaa.



0175pax



0104vuor

\*23. Jumalan Karitsa (Agnus Dei)

Liturgi voi murtaa ehtoollisleivän Jumalan Karitsa -hymnin aikana.



0281agn



0282agn



0283agn



0282agn



0283agn



0286agn

24. Ehtoollisen vietto

Kutsu

Ateria (Communio)

Aterian aikana voi olla virsilaulua tai muuta musiikkia.

Päätössanat

Päätössanojen jälkeen ehtoollisastiat peitetään (ja siirretään apupöydälle). Ennen kiitosrukousta (kohta 25) voi olla hiljaisuus.

– päätössanat

**S** Aamen.

25. Kiitosrukous

Rukouskehotus, rukous ja seurakunnan aamen voidaan laulaa tai lausua. Rukouksen sävelmät s. 417.

Kiitosrukouksena voidaan käyttää myös virttä (esim. 110: 3–5, 220: 8–9, 221: 10, 229: 6–7 ja 235: 4, paastonaikana erityisesti 79: 9–10).

Kiitosrukoukset s. 265.



0131pruk

– rukous



0132amen

IV Päätös

26. Ylistys

Jos kiitosrukouksena (kohta 25) on laulettu virsi, jätetään ylistys pois.

Ylistyksenä voidaan käyttää myös virttä (esim. 138: 5, 329: 1, 5, 332: 3–4, 333: 1, 9, 339: 1, 4, paastonaikana esim. 324: 5–6).

Ylistys jätetään pois kiirastorstain, pitkäperjantain ja hiljaisen lauantain jumalanpalveluksista.

Benedicamus



0191ylis



0192ylis



0193ylis

Paastonaikana tuhkakeskiviikosta lähtien:



0191ylis



0295ylis

\*27. Siunaus

Siunaus voidaan myös laulaa (sävelmiä s. 427).

**L** Herra siunatkoon teitä ja varjelkoon teitä.

Herra kirkastakoon kasvonsa teille

ja olkoon teille armollinen.

Herra kääntäköön kasvonsa teidän puoleenne

ja antakoon teille rauhan.

Isän ja + Pojan ja Pyhän Hengen nimeen.



0102amen

Lähettäminen

Kehotus lausutaan välittömästi ennen lähtemistä.

**L/E** Lähtekää rauhassa ja palvelkaa Herraa iloiten.

28. Päätösmusiikki

Päätösmusiikkina voi olla virsi, kuorolaulu tai soitinmusiikkia.

Musiikin aikana voi olla ristikulkue, johon seurakunta tulee mukaan.